CELEX: 32017D1195
Language: lv
Date: 2017-07-04 00:00:00
Title: Padomes Lēmums (KĀDP) 2017/1195 (2017. gada 4. jūlijs), ar kuru groza Lēmumu 2014/129/KĀDP, ar ko veicina neatkarīgu neizplatīšanas “ideju ģeneratoru” Eiropas tīklu, lai atbalstītu to, ka tiek īstenota ES Stratēģija masu iznīcināšanas ieroču izplatīšanas novēršanai

5.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 172/14
            
         PADOMES LĒMUMS (KĀDP) 2017/1195
   (2017. gada 4. jūlijs),
   ar kuru groza Lēmumu 2014/129/KĀDP, ar ko veicina neatkarīgu neizplatīšanas “ideju ģeneratoru” Eiropas tīklu, lai atbalstītu to, ka tiek īstenota ES Stratēģija masu iznīcināšanas ieroču izplatīšanas novēršanai
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2014. gada 10. martā pieņēma Lēmumu 2014/129/KĀDP (1).
            
         
               (2)
            
            
               Lēmumā 2014/129/KĀDP projektiem, kas attiecas uz īpašajām 1. panta 3. punktā minētajām darbībām, ir paredzēts 36 mēnešu īstenošanas laikposms no tā 3. panta 3. punktā minētā finansējuma nolīguma noslēgšanas dienas.
            
         
               (3)
            
            
               Padome 2017. gada 3. aprīlī pieņēma Lēmumu (KĀDP) 2017/632 (2), ar ko līdz 2017. gada 2. jūlijam pagarina Lēmuma 2014/129/KĀDP īstenošanas laikposmu.
            
         
               (4)
            
            
               Īstenošanas struktūra (“ES ieroču neizplatīšanas konsorcijs”) 2017. gada 19. jūnijā lūdza Savienību atļaut vēl pagarināt Lēmuma 2014/129/KĀDP īstenošanas laikposmu līdz 2017. gada 31. decembrim, lai 2017. gadā varētu sarīkot vienu vērienīgu ikgadēju konferenci par neizplatīšanu un atbruņošanos, kā arī lai pēc 2017. gada 2. jūlija turpinātu uzturēt un atjaunināt ES ieroču neizplatīšanas konsorcija interneta platformu.
            
         
               (5)
            
            
               Tādēļ, lai varētu pilnībā īstenot Lēmumā 2014/129/KĀDP iekļautos pasākumus, minētais lēmums būtu jāgroza un tā ilgums būtu attiecīgi jāpagarina,
            
         IR PIEŅĒMUSI ŠO LĒMUMU.
   1. pants
   Lēmumu 2014/129/KĀDP groza šādi:
   
               1)
            
            
               lēmuma 1. panta 3. punkta c) apakšpunktu aizstāj ar šādu:
               
                           “c)
                        
                        
                           nodrošināt līdzekļus četru vērienīgu ikgadēju konferenču rīkošanai, kurās piedalītos trešo valstu un pilsoniskās sabiedrības pārstāvji un kuras būtu veltītas ar ieroču neizplatīšanu un atbruņošanos saistītiem jautājumiem, lai tādējādi starptautiskā mērogā veicinātu ES MII Neizplatīšanas stratēģiju un ES VIKI stratēģiju, kā arī Savienības iestāžu un “ideju ģeneratoru” nozīmi šajā jomā Savienībā, ar mērķi palielināt šajā jomā īstenotās Savienības politikas pamanāmību un sniegt ziņojumus un/vai ieteikumus AP pārstāvjiem;”;
                        
                     
         
               2)
            
            
               lēmuma 3. panta 1. punktu aizstāj ar šādu:
               “1.   Finanšu atsauces summa 1. panta 3. punktā minētās darbības aptverošu projektu īstenošanai ir EUR 4 034 254,15.”;
            
         
               3)
            
            
               lēmuma 5. panta 2. punktu aizstāj ar šādu:
               “2.   To piemēro no 2017. gada 3. jūlija. Tas zaudē spēku 2017. gada 31. decembrī.”;
            
         
               4)
            
            
               pielikuma 4. iedaļas tekstu aizstāj ar šādu:
               “4.   Ilgums
               Šis lēmums zaudē spēku 2017. gada 31. decembrī.”
            
         2. pants
   Šis lēmums stājas spēkā tā pieņemšanas dienā.
   
      Briselē, 2017. gada 4. jūlijā
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  Padomes Lēmums 2014/129/KĀDP (2014. gada 10. marts), ar ko veicina neatkarīgu neizplatīšanas “ideju ģeneratoru” Eiropas tīklu, lai atbalstītu to, ka tiek īstenota ES Stratēģija masu iznīcināšanas ieroču izplatīšanas novēršanai (OV L 71, 12.3.2014., 3. lpp.).
   
      (2)  Padomes Lēmums (KĀDP) 2017/632 (2017. gada 3. aprīlis), ar kuru groza Lēmumu 2014/129/KĀDP, ar ko veicina neatkarīgu neizplatīšanas “ideju ģeneratoru” Eiropas tīklu, lai atbalstītu to, ka tiek īstenota ES Stratēģija masu iznīcināšanas ieroču izplatīšanas novēršanai (OV L 90, 4.4.2017., 10. lpp.).